भगवान विष्णु देवकी के गर्भ में विराजमान हो गये। तब देवकी का ह्रदय आनंद से भर गया। उनके मुखमंडल पर पवित्र मुसकान छा गई। शरीर की कान्ति से कारागार की अँधेरी कोठरी जगमगाने लगी। पहरेदारों ने जब यह समाचार कंस को सुनाया तब वह तत्काल बंदीगृह जा पहुंचा। देवकी के मुखमंडल पर अचानक अपूर्व तेज देखकर वह भयभीत हो गया। भगवान विष्णु अवतार लेकर मुझे मारेंगे-इस डर से वह कांपने लगा। तब उसके मन में विचार आया-'क्यों न पुत्र उत्पत्ति से पहले ही देवकी की जीवन लीला समाप्त कर दी जाय?' लेकिन लोक निंदा के भय से उसने यह विचार त्याग दिया और पुत्र के पैदा होने की प्रतीक्षा करना ही उचित समझा। 'इसके पुत्र को ही मारूंगा, किन्तु पैदा होने के बाद वसुदेव और देवकी उसको कही छुपा न दें ' -यह सोचकर उसने बंदीगृह की रखवाली करने वालों की संख्या बढ़ा दी और वहां बड़े-बड़े योद्धा तैनात कर दिय। चौकसी के लिएनित स्वयं बंदीगृह जाने लगा। वह इतना भयभीत हो गया कि उठते-बैठते, सोते-जागते, खाते-पीते हर समय उसे कृष्ण रूपी काल ही दिखने देने लगा ।